คือหนูปกติเป็นคนขี้หนาวค่ะ วันนั้นหนูอยู่ในห้องแอร์ปกติ ตอนแรกก็รู้สึกว่าเย็นๆ ก็นอนห่มผ้าปกติเหมือนทุกคืน แต่อยู่ดีๆก็ร้อนค่ะ ร้อนจนนอนไม่ได้ แล้วก็เหงื่อออกแบบเยอะมากๆ ตัวก็สั่น อยากทราบว่าอาการนี้มีที่มาจากอะไรได้บ้างคะ
สวัสดีค่ะ การที่รู้สึกร้อน เหงื่อออกมาก ตัวสั่น อาจเกิดจาก- การมีไข้- ผลข้างเคียงจากการทานยาบางชนิด หรือจากอาหารเสริม หรือยาเสพติด- มีภาวะไทรอยด์ฮอร์โมนเป็นพิษ แต่จะมีอาการอื่นๆ อีก เช่น มีน้ำหนักลดลงเร็ว เหนื่อยง่าย ใจสั่น หัวใจเต้นเร็ว เป็นต้น- เข้าสู่วัยก่อนหมดประจำเดือน จะพบในอายุ 40 ปีขึ้นไป- โรคตื่นตระหนก หรือโรคแพนิค ซึ่งคือการเกิดภาวะวิตกกังวลหรือมีความรู้สึกกลัวอย่างรุนแรงที่จะเกิดขึ้นแบบฉับพลันทันทีโดยไม่มีสิ่งกระตุ้นหรือสาเหตุที่ชัดเจน ร่วมกับมีอาการต่างๆ เช่น ใจสั่น มือสั่น เหงื่อออก ร้อนวูบวาบ หายใจไม่อิ่ม หอบ แน่นในหน้าอก คลื่นไส้ ปั่นป่วนในท้อง มึนศีรษะ เป็นต้นแนะนำให้ลองวัดอุณหภูมิร่างกายดู หากวัดได้เกิน 37 องศเาซลเซียส แสดงว่ามีไข้ แนะนำให้เช็ดตัว ทานยาลดไข้ เช่น พาราเซตามอล ดื่มน้ำเปล่ามากๆ หากไข้สูง ไม่ลดลง และมีอาการผิดปกติอื่นๆ ก็ควรไปพบแพทย์เพื่อรักษาค่ะแต่หากไม่มีไข้ และอาการเพิ่งเป็นครั้งแรก อาจสังเกตอาการไปก่อน หากเกิดขึ้นบ่อยๆ จนมีผลรบกวนต่อการนอน การใช้ชีวิตประจำวัน ก็ควรไปพบแพทย์เพื่อตรวจหาสาเหตุและรักษาค่ะ